เผยหนี้สาธารณะม.ค.ที่41.06%ของจีดีพี
คลัง เผย หนี้สาธารณะ ม.ค.อยู่ที่ 41.06%ของจีดีพี เพิ่มจากธ.ค.54วงเงิน 6.45 หมื่นล้านบาท
10 เม.ย. 2555

คลัง เผย หนี้สาธารณะ ม.ค.อยู่ที่ 41.06%ของจีดีพี เพิ่มจากธ.ค.54วงเงิน 6.45 หมื่นล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะขอแถลงสถานะหนี้สาธารณะคงค้าง ณ สิ้นเดือนมกราคม 2555 ดังนี้ยอดหนี้สาธารณะคงค้าง ณ วันที่ 31 มกราคม 2555 มีจำนวน 4,362,357.32 ล้านบาท หรือคิดเป็นร้อยละ 41.06 ของ GDP โดยเป็นหนี้ของรัฐบาล 3,117,186.74 ล้านบาท หนี้รัฐวิสาหกิจที่ไม่เป็นสถาบันการเงิน 1,077,900.35 ล้านบาท และหนี้รัฐวิสาหกิจที่เป็นสถาบันการเงิน (รัฐบาลค้ำประกัน) 167,270.23 ล้านบาท เมื่อเปรียบเทียบกับเดือนก่อนหน้า หนี้สาธารณะเพิ่มขึ้นสุทธิ 64,460.24 ล้านบาท โดยหนี้ของรัฐบาล หนี้รัฐวิสาหกิจที่ไม่เป็นสถาบันการเงิน และหนี้รัฐวิสาหกิจที่เป็นสถาบันการเงิน (รัฐบาลค้ำประกัน) เพิ่มขึ้น 28,665.38 ล้านบาท 16,888.72 ล้านบาท และ 18,906.14 ล้านบาท ตามลำดับ ส่วนหนี้กองทุนเพื่อการฟื้นฟูฯ และหน่วยงานอื่นของรัฐนั้นไม่มีหนี้คงค้าง